വിദ്യാര്ഥികള്ക്ക് ആദ്യഡോസ് വാക്സീന് നല്കാന് സ്ഥാപനതലത്തില് നടപടി തിരുവനന്തപുരം: വിദ്യാര്ത്ഥികള്ക്ക് ആദ്യ ഡോസ് വാക്സീന് നല്കാന് സ്ഥാപനതലത്തില് നടപടി സ്വീകരിക്കുമെന്ന് ഉന്നത വിദ്യാഭ്യാസ മന്ത്രി ആര് ബിന്ദു. രണ്ട് ഷിഫ്റ്റ് അല്ലെങ്കില് ഒന്നിടവിട്ട ദിവസങ്ങളില് ക്ലാസുകള് നടത്താനാണ് നീക്കം. പകുതി വീതം വിദ്യാര്ത്ഥികള്ക്ക് ഇടവിട്ട ദിവസം ക്ലാസ് എന്ന തരത്തില് നടപടി സ്വീകരിക്കും. മുഴുവന് അധ്യാപകര്ക്കും വിദ്യാര്ഥികള്ക്കും വാക്സീന് ഉറപ്പാക്കും. വിശദ തീരുമാനത്തിന് സെപ്റ്റംബര് പത്താം തീയതി സ്ഥാപന മേധാവികളുടെ യോഗം വിളിച്ചിട്ടുണ്ടെന്നും മന്ത്രി 080921 ബുധനാഴ്ച അറിയിച്ചു. ഒക്ടോബര് നാലിന് ശേഷം ഉന്നത വിദ്യാഭ്യാസ സ്ഥാപനങ്ങളില് ക്ലാസുകള് തുടങ്ങാന് തീരുമാനിച്ചതോടെയാണ് നടപടികള് തുടങ്ങിയത്.